open-index/open-wikipedia-markdown huggingface dataset:
Prava osuđenih osoba

Osnovna prava osuđenika su:

* pravo na čovječno postupanje;
* pravo na religiju;
* grupni i odvojeni tretman pritvorenika i zatvorenika;
* pravo na informiranje;
* pravo na zdravstvenu zaštitu;
* pravo na osnovne uslove života;
* pravo na komunikaciju i pritužbu;
* pravo na obrazovanje i
* pravo na rad i prava po osnovu rada.

## Pogodnosti osuđenih osoba (vrste i karakteristike) 
Zakonom su posebno određene pogodnosti koje zavod može dati osuđeniku pod određenim uslovima ako to zasluže svojim ponašanjem i radom u zavodu za vrijeme izdržavanja kazne. 

Pogodnosti predstavljaju samo jedan od vidova tretmana i resocijalizacije osuđenika i služe kao podsticaj usmjeren na pružanje povjerenja, ublažavanje posljedica deprivacije te jačanje samopouzdanja zatvorenika.

Pogodnosti koje mogu biti dodijeljene osuđeniku se mogu koristiti u krugu i van kruga zavoda, a to su:

* pogodnosti koje se odnose na slobodno kretanje van kruga zavoda (do 6 dana godišnje);
* pogodnosti koje se odnose na izlaske van zavoda (do 5 sati ili 2 dana za vjerske praznike);
* pogodnosti koje se odnose na dopust.
## Vanjski linkovi 
* https://web.archive.org/web/20131102125525/http://www.fmp.gov.ba/useruploads/files/ispiti/strazari/ziks.pdf
* http://www.kpzzt.gov.ba/index.php?option=com_content&view=article&id=54&Itemid=60
* https://web.archive.org/web/20121109073919/http://www.ombudsmen.gov.ba/odjel_prava_pritvorenika.htm
Fotoelaborat

**Fotoelaborat** – Fotografija ima značajne prednosti u trajnom fiksiranju činjenica utvrđenim na mjestu kriminalnog čina. Na određen način predstavlja oblik vještačkog pamćenja i omogućava naknadnu rekonstrukciju događaja. 
[mini|Fotografija [Otisak stopala|otisaka obuće ostavljenih na mjestu zločina]]
Fotografijom se vrlo usjpješno fiksiraju tragovi i mjesto pronalaska, čime se može omogučiti upotreba tragova kao dokaza, njihova identifikacija i povezivanje s mjestom kriminalnog događaja.

Pri snimanju mjesta događaja sve se više primjenjuju specijalne tehnike snimanja koje se zovu **metrička fotografija**.

Sve češći su slučajevi teških krivičnih djela sa složenim činjeničnim stanjem u kojem fotoelaborat i skica na glavnoj raspravi ne dobija pravu predodžbu o događaju.

Taj se nedostatak može otkloniti izradom posebne makete na temelju snimljenih fotografija i skica. Maketa vrlo plastično prikazuje situaciju koja je osnova raspravljanja, a kod njene izrade vodi se računa da svi detalji odgovaraju određenom usvojenom omjeru.

Kod izrade skica šire okoline ili terena u izvangradskom području korisno mogu poslužiti isječci iz topografskih karata, a kada se radi o prostorima u gradu isječci iz planova grada.

## Reference 
## Vanjski linkovi 
Kategorija:Forenzičke discipline
Kategorija:Fotografija po žanru
Silovanje

mini|200px
**Silovanje** je vid seksualne aktivnosti i način putem kojeg silovatelj zadovoljava svoje bolesne prohtjeve. Sa razvojem nauke i tehnologije nagon je postao neovisniji od nagona rasplođivanja, tako da se i lepeza motiva silovatelja u skladu s time proširila.

Žrtve ovog delikta obično se prisiljavaju na oralni seks, analni snošaj, pa čak i penetraciju stranih predmeta u polni organ. Dok drugi silovatelji ljube žrtve ili ih čak maze što je mnogo više prisutno kod poznatih počinioca, kao i to da isti prijete određenim posljedicama ako žrtva prijavi djelo.

Prema kriminalističkoj metodici, prof. dr Duška Modly-a postoji pet vrsta silovanja:

# Sadističko silovanje
# Silovanje u bijesu
# Silovanje dominacije
# Zavođenje koje prerasta u silovanje
# Etničko silovanje

## Vrste silovanja 
**Sadističko silovanje** pojavljuje se kao pokušaj postizanja zadovoljstva ne iz seksualnog čina već iz tjelesnog mučenja i okrutnog povređivanja tijela žrtve.

**Silovanje u bijesu** je seksualni napad obilježen visokim stepenom brutalnosti i javlja se kao sredstvo izražavanja bijesa, mržnje, neadekvatnosti i projekcije sopstvenih frustracija, neuspjeha i strahova u životu.

**Silovanje dominacije** je situacija u kojoj je osnovni motiv napadača dominacija superiornosti i moći nad žrtvom usljed sopstvenog neuspjeha u socijalnim i seksualnim komunikacijama, pokazivanjem ženi gdje je njeno mjesto.

**Zavođenje koje prerasta u silovanje** je napad koji izrasta iz prihvatljive seksualne situacije u kojoj žrtva odlučuje ili je odlučila da će se predhodno zaustaviti prije koitusa (spolnog čina). U ovim slučajevima fizička sila se rijetko primjenjuje jer počinioc ne želi da povrijedi žrtvu, već da zadovolji svoje porive.

**Etničko silovanje** je nagori oblik ljudske izopačenosti. Ova silovanja više nego druga, uništavaju individualnost žene, njenu ljubavnu sposobnost i doživotno traumatiziraju.

## Način pristupa žrtvi 
Kada govorimo o načinu pristupa žrtvi silovanja ističemo:

# Trenutačni napad
# Silovanje na osnovu zloupotrebe povjerenja

Prema *Hazelwood-u* razlikujemo sljedeće stilove pristupa žrtvi:

# *Con* – contakt
# *Blitz* – iznenada
# *Suprise* – iznenađanje

**Con** pristup karakterizira se tim što počinilac koristi neku priliku ili izliku i raspolaže sposobnošću da utiče na ženu. Kada se žrtva nađe pod njegovom kontrolom postaje agresivan. Pri tome se počinioc služi trikovima lažnog predstavljanja.

**Blitz** pristup karakterizira se prepadom. Silovatelj se koristi direktnim tjelesnim napadom na žrtvu koja pokorava i tjelesno ozljeđuje. Pri tome počinioc upotrebljava kemikalije, plinove i slična sredstva za omamljivanje žrtve.

**Suprise** pristup karakterizira se da napadač čeka žrtvu ili joj prilazi nakon što je zaspala. Počinioc je unaprijed označiožrtvu preko neopaženog kontakta ili saznanja kada će ona biti sama.

## Literatura 
* Dr. MODLY Duško, Krivična prijava organa unutarnjih poslova (studija), Zagreb, 1992

Kategorija:Krivično pravo
Kategorija:Silovanje
Kategorija:Akutna bol
Kategorija:Seks i zakon
Kategorija:Seksualni zločini
Paris (Supertramp album)

**Paris** je prvi živi album koji je snimio Britanski bend Supertramp. On je bio izdat 1980 godine i promijenjeno mu je bilo ime od Roadworks (Putski Poslovi) On je dupli album i ima sve njihove najljepše pjesme u live verziji.

## Koncert Informacija
Ovaj album je bio snimljen na zadnju večer ture grupe Supertramp za njihov album iz 1979 godine "Breakfast in America" (Dorčak u Americi). Koncert se desio 30 Novembra, 1979 godine. Koncert je održan u Parizu u čuvenoj Areni koja se zove Paris Pavilion.

Ima skoro sve pjesme s njihovih prošlih albma sve sa "Crime of the Century" izuzetak "If Everyone was Listening" (Kad bi svi Slušali) ima 3 s njihovog 1975 albuma "Crisis? What Crisis" i novi b-side pjesme "Lady" (Dama) koji se zvao "You Started Laughing" (Počela si se Smijati). 

Neke pjesme nažalost nisu na ovom albumu da bi mogao izači kao dupli album.

## Spisak Pjesama
### 1
# School 5:40
# Ain't Nobody But Me 5:15
# The Logical Song 4:15
# Bloody Well Right 5:35
# Breakfast in America 2:50
# You started Laughing 4:30
# Hide in Your Shell 7:00
# From Now On 8:10

### 2
# Dreamer 3:35
# Rudy 7:25
# A Soapbox Opera 5:30
# Asylum 7:00
# Take the Long Way Home 5:15
# Fool's Overture 10:50
# 2 of Us 2:50
# Crime of the Century 5:45

## Članovi Grupe
*Rick Davies vokal i klavijature
*Roger Hudgson gitare, vokal, i klavijature
*Dougie Thomson bas-gitara
*Bob C. Seinsburg bubnjevi
*John A. Howell saksofon, harmonika

Kategorija:Albumi Supertrampa
Kategorija:Albumi iz 1980.
Krivična prijava

Službenom krivičnom prijavom se smatra prijava koja potječe od državnog organa, koji je do saznanja o krivičnom djelu došao u vršenju službene dužnosti iz područja djelatnosti svojih ovlaštenja.

Iz date definicije krivične prijave proizlazi:

a.	da je krivična prijava izvor (često prvi) o mogućnosti postojanja krivičnog djela koji se goni po službenoj dužnosti i eventualno mogućem počinitelju i saučesnicima te raspoloživim dokazima koji potkrepljuju određenu sumnju (u okviru određene vjerovatnoće, odnosno mogućnosti). Krivična prijava tako, po prirodi stvari, mora biti odrazom kriminalnog događaja koji se prijavljuje;

b.	da je krivična prijava neformalni krivični procesni akt u svakom krivično-pravnom slučaju, na osnovu kojeg se poduzimaju određene mjere i radnje formalnog i neformalnog karaktera nadležnih državnih organa;

c.	da je krivična prijava osnova ili povod za pokretanje krivičnog postupka;

d.	da je krivična prijava svako obavještenje dato u usmenom ili pismenom obliku ili u obliku tehničkih snimki (magnetogrami, video zapisi, filmske snimke).

## Vanjski linkovi 
* Krivična prijava - http://projuris.org/krivicna_prijava.html , na projuris.org

Kategorija:Pravo
Klingonci

mini|desno|250px|Zastava Klingonaca
**Klingonci** su ratnička rasa u fiktivnom svemiru, iz serijala *Zvjezdane staze*. U orginalnoj seriji Klingoni su bili glavni antagonisti dok u kasnijim serijama obično predstavljaju saveznike Sjedinjene Federacije Planeta.

Rasa je stvorena od strane scenariste Gene Coona i prvi put prikazana u epizodi "Errand of Mercy" u 1967. godini. Ova fiktivna rasa je svoje ime dobila po policijskom poručniku Wilburu Clinganu, koji je jedno vrijeme bio kolega stvaraocu *Star Trek*-a, Genu Roddenberyu

## Karakteristike 
### Anatomija 
Klingonci su robusne tjelesne građe. Vjerovatno su najsnažniji među humanoidnim vrstama koje su u potpunosti organskog porijekla i znatno jači od ljudi. Samo poluvještački Borg i vještački oblici života su se tokom serijala Zvjezdanih staza pokazali fizički snažniji od Klingonaca. Njihova anatomija je redundantna i supernumerička što znači da svaki organ ima rezervnu kopiju, uključujući dodatni set bubrega, srce sa osam komora, treće plućno krilo, pa čak i sekundarni mozak, kao i široku i tvrdu skeletnu strukturu. Zapravo, ljekari iz drugih rasa za pripadnike ove rase kažu da imaju i *previše organa*, jer njihova fiziologija naglašava redundantnost po cijenu efikasnosti. Njihov brz metabolizam omogućava povrijeđenim Klingoncima da se brzo izliječe. Sve ovo čini Klingonce izuzetno izdržljivim.

Klingonska djeca su po prirodi žestoka i agresivna. Od momenta kada prohodaju, upućeni su da iskoriste svoje lovačke i borbene vještine čime pojačavaju svoju fizičku snagu i postaju agilniji. Kao i ljudi i klingonci prolaze kroz period puberteta, koji dovodi do pojačanog rasta, rasta dlaka, ekstremnih promjena raspoloženja i nasilnih tendencija.

Kategorija:Zvjezdane staze
Paris (čvor)

## Mitologija 
* Paris (mitologija), starogrčki mitološki lik

## Muzika 
* Paris (grupa), grupa bivšeg gitariste grupe Fleetwood Mac, Boba Welcha
* Paris, Texas (grupa), muzička grupa
* Paris (Paris Hilton album), prvi album pjevačice Paris Hilton
* Paris (Supertramp album), dupli album grupe Supertramp iz 1980. godine
* Paris (The Cure album), album grupe The Cure iz 1993. godine
* Paris (The Flowers of Romance album), album grupe The Flowers of Romance
## Također pogledajte 
### Geografija 
* Pariz (fr. *Paris*), glavni grad Francuske.
Duran Duran

mini|desno|Koncert gupe Duran Duran (2005)
**Duran Duran** je britanski pop/rock bend. Bend su osnovali 1978 godine Nick Rhodes (klavijature) i John Taylor (bas-gitara), a kasnije su im se pridružili Andy Taylor (gitara), Roger Taylor (bubnjevi) i Simon Le Bon (vokal). Kroz karijeru Duran Duran izmjenjao je mnoge postave a trenutno je na okupu orginalna postava koja radi na novom albumu.
## Diskografija
Najpoznatiji singlovi su "Planet Earth", "Girls On Film", "Rio","Hungry Like the Wolf", "Save A Prayer", "Is There Something I Should Know?", "Union Of The Snake", "The Reflex", "Wild Boys",  "A View to a Kill" itd.
### Albumi
* *Duran Duran* (15. juni, 1981) - prodato 6 miliona kopija
* *Rio* (10. maj, 1982) - 10 miliona
* *Seven and the Ragged Tiger* (21. novembar, 1983) - 12 miliona
* *Notorious* (18. novembar, 1986) - 4.5 miliona
* *Big Thing* (18. oktobar, 1988) - 2 miliona
* *Liberty* (20. august, 1990) - 500.000
* *Duran Duran* AKA *The Wedding Album* (23. februar, 1993) - 6 miliona
* *Thank You* (27. mart, 1995) - 1 milion
* *Medazzaland* (14. oktobar, 1997) - 200.000
* *Pop Trash* (19. juni, 2000) - 200.000
* *Astronaut* (11. oktobar, 2004) - 2 miliona
* *Red Carpet Massacre* (13. novembar, 2007)
* *All You Need Is Now* (21. decembar, 2010)
* *Paper Gods* (11. septembar, 2015)
**Future Past* (2021)

## Reference 
## Vanjski linkovi 
* 
* 
* 

Kategorija:Britanske rok-grupe
Kategorija:Muzičke grupe osnovane 1978.
Kozaci

**Kozaci** su grupa na jugu Rusije poznata po konjaništvu. Potiču od izbjeglica koji su bježali pred protestantskim vjerskim progonima u Poljskoj u 16. vijeku i pridružili se kmetovima koji su bježali pred feudalnim porezima u Poljskoj i Rusiji. Nastanjujući se oko rijeka Dona i Dnjepra, Kozaci su utjecali na tok ukrajinske historije. Teškoće na granicama potaknule su razvoj njihovog konjaništva, razvoj vojnog junaštva i svoje vlastite primitivne demokratije. Bili su poluautonomni, ali su Rusiji davali vojne usluge, naročito protiv Osmanlija. Svi muškarci između 16 i 60 godina bili su obavezni nositi oružje. Kozaci su dizali pobune protiv Rusije četiri puta u 17. i 18. vijeku prije nego što su dobili privilegije od cara. U zamjenu su davali Rusiji elitnu konjicu u kojoj su služili muškarci od osamnaeste godine i to punih dvadeset godina. Do kraja 19. vijeka ruske vlasti su podijelile Kozake u 11 regionalnih grupa, slabeći njihovu snagu. Većina njih se u revoluciji 1918. pridružila caristima protiv boljševika, a kasnije su postepeno inkorporirani u Sovjetski savez.

Kategorija:Historija Ukrajine
Kategorija:Etničke grupe Ukrajine
Galatasaray SK

**Galatasaray SK** je turski nogometni klub iz Istanbula. takmiči se u Süper Lig, najvišem rangu turskog nogometa.

## Historija 
Galatasaray je osnovan u jesen 1905. godine od strane učenika jedne od najpoznatijih Istanbulskih srednjih škola - Galatasaray Lisesi. Prvi predsjednik Galatasaraya bio je Ali Sami Yen. Prvu utakmicu klub je igrao protiv ekipe *Cadi-Keuy*, te je pobijedio sa 2-0. Vodile su se diskusije oko imena kluba. Prijedlozi za ime kluba su bili *Gloria* i *Audace*, ipak je odlučeno da se zove *Galatasaray*. Nakon osnivanja klub nije bio zvanično registrovan jer u Osmanskom Carstvu nije postojala nogometna federacija. Registracija je izvršena sedam godina kasnije. U ranim godinama postojanja takmičio se u Istanbulskoj ligi. Tek 1952. godine je osnovana profesionalna liga. Pet godina kasnije je osnovana Süper Liga koju je Galatasaray osvojio 22 put.

Do osnivanja nacionalnog kupa dolazi 1962. godine. Ovo takmičenje Galatasaray osvaja 18 puta. Osvajač superkupa je bio 16 puta. Najveće uspjehe na međunarodnoj sceni ostvaruje 2000. godine kada osvaja Kup UEFA i UEFA Superkup.

## Interkontinentalni derbi 
Gradski a ujedno i Interkontinentalni derbi () i jedan od najpoznatijih svjetskih derbija je derbi između istanbulskih rivala Galatasaraya i Fenerbahçea. Derbi se igra od 17. januara 1909. godine kada je prva utakmica odigrana na stadionu "Papazın Çayırı". Galatasaray je pobjedio sa 2-0. Britanski Daily Mail je 2009. godine derbi proglasio kao drugi najpopularniji nogometni derbi u historiji.

## Uspjesi 
***Süper Lig:**
****Datoteka:Cup Winner.png (24):** 1962, 1963, 1969, 1971, 1972, 1973, 1987, 1988, 1993, 1994, 1997, 1998, 1999, 2000, 2002, 2006, 2008, 2012, 2013, 2015, 2018, 2019, 2023, 2024.
****Datoteka:Cup Finalist.png (10):** 1959, 1961, 1966, 1975, 1979, 1986, 1991, 2001, 2003, 2014.
***Kup Turske:**
****Datoteka:Cup Winner.png (18):** 1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005, 2014, 2015, 2016, 2019
****Datoteka:Cup Finalist.png (5):** 1969, 1980, 1994, 1995, 1998.
***Superkup Turske:**
****Datoteka:Cup Winner.png (16):** 1966, 1969, 1972, 1982, 1987, 1988, 1991, 1993, 1996, 1997, 2008, 2012, 2013, 2015, 2016, 2019
****Datoteka:Cup Finalist.png (8):** 1971, 1973, 1976, 1985, 1994, 1998, 2006, 2014.
* **Kup UEFA:**
****Datoteka:Cup Winner.png (1):** 2000.
* **UEFA Superkup:**
****Datoteka:Cup Winner.png (1):** 2000.

## Bosanskohercegovački nogometaši
*Jusuf Hatunić *(1978-1979)*
*Ešref Jašarević *(1979)*
*Tarik Hodžić *(1981-1984)*
*Mirsad Sejdić *(1982-1984)*
*Mersad Kovačević *(1986-1989)*
*Zijad Švrakić *(1989-1990)*
*Elvir Bolić *(1992)*
*Elvir Baljić *(2002-2005)*
*Zvjezdan Misimović *(2010-2011)*
*Izet Hajrović *(2014)*

## Reference 
## Vanjski linkovi 
* Službena stranica
* Galatasaray na zvaničnoj stranici UEFA-e

Kategorija:Galatasaray SK
Galatasaray SK
Kategorija:Nogometni klubovi osnovani 1905.
Kategorija:Sport u Istanbulu
Kategorija:Klubovi osvajači Kupa UEFA
Björn Borg

**Björn Rune Borg** bivši je profesionalni švedski teniser i jedan od najboljih u historiji. Rođen je u Stockholmu, a odrastao u Södertäljeu, u blizini Stockholma. S 15 godina postao je najmlađi predstavnik jedne zemlje u Davis Cupu. Prvi turnir osvojio je 1974. Čak šest puta bio je pobjednik Roland Garrosa, a Wimbledona pet puta, a još četiri puta igrao je finale US Opena. Za njegovu tehniku karakteristično je igranje u pozadini terena, te za to vrijeme slabo igrani dvoručni bekhend. Otišao je u penziju 1984, a neuspješno se pokušao vratiti 1991.

## Također pogledajte 
* Rivalstvo Borg – McEnroe
* *100 najvećih tenisera svih vremena* (emisija)

## Reference 
## Vanjski linkovi 
* 
* Profil na ATP-u
* Profil  na ITF-u
* Davis Cup profil
* Profil na sajtu Međunarodne teniske kuće slavnih
* Profil na zvaničnom sajtu Wimbledona
* Profil na BBC-ju
* Članak u *Sunday Timesu*, 5. 7. 2009. 
* Björn Borg (marka)

Kategorija:Rođeni 1956.
Kategorija:Biografije, Södertälje
Kategorija:Švedski teniseri
Kategorija:Živi ljudi
Gojaznost

**Gojaznost** ili **pretilost** je medicinsko stanje u kojem je višak tjelesne masnoće akumuliran u tolikoj mjeri da ima negativan utjecaj na zdravlje, što može dovesti do skraćenja očekivanog životnog vijeka i/ili povećane probleme sa zdravljem., mjera dobijena dijeljenjem visine osobe sa matematičkim korjenom težine te osobe, prelazi 30&nbsp;kg/m2, dok se raspon između 25 i 30&nbsp;kg/m2 smatra osobom prekomjerne težine. U nekim državama istočne Azije koriste se još precizniji i stroži kriteriji.

 i promjene u selekciji  makronutrijenata(A) Analiza ekspresije različito eksprimiranih gena u hipotalamusu: Irx3–/–
i WT miševi koji koriste GO obilježja. Dijagram toka Sankey prikazuje sve gene
regulirane u hipotalamusima putem Irx3–/– životinje s velikim obogaćenjem ćelijskih metaboličkih procesa i najbolje rangirane bolesti povezane s njima. (Prikazani su genski simboli).
(B) Poređenje  eksperimenta sa dvije boce za Irx3-/- i WT miševe. Podaci su izraženi kao srednja vrijednost ± SEM. * P  (C) Plot regionalne asocijacije FTO lokusa. Lokus Zoom je korišten za prikazimanje pomoću negativnih log10 P vrijednosti svakog SNP-a unutar ± 700 kb iz rs1421085, vodećeg SNP lokusa

(Izvor:Débora R. Sobreira, Amelia C. Joslin, Qi Zhang, Iain Williamson, Grace T. Hansen, Kathryn M. Farris , Noboru J. Sakabe, Nasa Sinnott-Armstrong, Grazyna Bozek, Sharon O. Jensen-Cody, Kyle H. Flippo6 , Carole Ober , Wendy A. Bickmore, Matthew Potthoff , Mengjie Chen, Melina Claussnitzer, Ivy Aneas, Marcelo A. Nóbrega (2021): Extensive pleiotropism and allelic heterogeneity mediate metabolic effects of IRX3 and IRX5. Science, 372, 65446: 1085-1091.)]]

Gojaznost povećava rizik od pojave različitih bolesti, naročito bolesti srca, dijabetesa tipa 2, opstruktivne apneje, određenih vrsta raka i osteoartritisa.  Dokazi koji podržavaju stavove da, iako neke osobe jedu vrlo malo ali i pored toga dobijaju na težini zbog sporog metabolizma, su malobrojni. U prosjeku, gojazne osobe imaju veću potrošnju energije u odnosu na mršave osobe zbog energije koja je neophodna da se zadrži povećana tjelesna masa. Ne postoji efikasna, dobro definisana, na dokazima zasnovana intervencija za prevenciju gojaznosti. Prevencija gojaznosti zahtijeva kompleksan pristup, uključujući intervencije na nivou društva, zajednice, porodice i pojedinca.  Promjene u ishrani i vježbanje su glavni tretmani koje preporučuju zdravstveni radnici. Ako dijeta, tjelovježba i lijekovi nisu efikasni, može se izvršiti gastrični balon ili operacija kako bi se smanjio volumen želuca ili dužina crijeva, što dovodi do ranijeg osjećaja sitosti ili smanjene sposobnosti apsorpcije hranjivih tvari iz hrane.

Gojaznost je vodeći uzrok smrti koji se može spriječiti u svijetu, s porastom stope kod odraslih i djece. U 2015. godini, 600 miliona odraslih (12%) i 100 miliona djece bilo je gojazno u 195 zemalja. Gojaznost je češća kod žena nego kod muškaraca.  Ipak, 2013. godine nekoliko medicinskih društava, uključujući Američko medicinsko udruženje i Američko udruženje za srce, klasificiralo je gojaznost kao bolest.

## Reference 
## Literatura 
* 

Kategorija:Medicina
Kategorija:Ishrana
Kategorija:Gojaznost
Juraj II, veliki knez Moskve

100px|desno
**Juraj** (? - juli 1434.) je bio veliki knez Moskve od 1433.-1434. godine.

## Prestolonasljednik 
Kako je Juraj bio mlađi sin Dimitrije Donski kneževska kruna 1389. godine nakon očeve smrti je prešla na glavu njegovog starijeg brata Vasilija I. Od tada pa sve do 1415. godine on je prestolonasljednik države pošto mu se bratu tek tada rađa sin i budući velike knez Vasilije II. 1425. godine kada Juraju umire brat novi knez ima samo deset godina što tada dovodi do krize vlasti. Po zakonu koji je donio Dimitrije Donski kruna bi trebala prelaziti s brata na brata, a ne s oca na sina. Zbog toga što mu je "nezakonito" okrunjen nećak Juraj smatra da ima legalni razlog za preuzimanje vlasti.

## Uzurpator 
Tokom prvih pet godina on strpljivo čeka nadajući se zadovoljavajućem razvoju događaja, ali 1430. godine ipak gubi živce i odlazi na dvor kana Zlatne Horde koja je vazalni gospodar Mosvke. Tamo on uspijeva dobiti titulu velikog kneza koju mu kući na njegovu žalost nitko ne priznaje. Kako za potvrdu titule nisu stigli i mongolski vojnici njemu tada ne preostaje ništa drugo do raditi spletke kako bi preuzeo vlast. Proći će sveukupno tri godine prije no što li uspije skupiti dovoljno vojnika za izlazak na bojno polje i pobjedu nad Vasilije II. Nedugo potom 1433. godine poraženi veliki knez je primoran abdicirati.

## Veliki knez 
U pokušaju da iskaže milost i potvrdi svoju legitimninost na pravo krune Juraj pušta Vasilija na slobodu s koje on sada diže bunu. Ta nova pobuna najvjerovatnije ne bi uspjela zabilježiti pobjedu da nije došlo do iznenadne smrti Juraja koji se tada nalazio u za rusku vladajuću kuću onoga doba u visokim životnim godinama.

Odmah po smrti u julu 1434. godine naslijeđen je bio od svoga sina Vasilija.

Kategorija:Ruski vladari
Vasilije I, veliki knez Moskve

**Vasilije I** (1371. - februar 1425.) je bio veliki knez Moskve i Vladimira od 1389. godine.

## Mladost 
Vasilije I je bio najstariji sin Dimitrija Donskog. U trenutku očeve smrti 1389. godine on postaje automatski veliki knez Moskve i Vladimira bez potrebe da čeka potvrdu svojih titula od strane kana Zlatne Horde koja je još uvijek vazalni gospodar Moskve. Tokom svojeg djetinjstva nakon pada Moskve 1382. godine Vasilije I postaje taoc na mongolskom dvoru sve do uspješnog bijega 1386. godine. Taj bijeg je na kraju bio oprošten zbog tadašnjeg napada Timur Lenka na Zlatnu Hordu koja u to vrijeme ima dovoljno problema bez stvaranja novih.

## Uspjesi 
Odmah po svojoj krunidbi Vasilije dokazuje svoju političku mudrost ugovarajući vlastito vjenčanje s kćerkom vladara Litve koja je njegovom ocu stvorila toliko problema u prošlosti. Ono je bilo i ostvareno 1390 godine, nakon čega sa sigurnom pozadinom Moskva napada i osvaja 1392. godine Nižegorodsko i Muromskoe kneževstvo. Tim uspjehom ova država je uspjela ojačati svoj stisak na gornje područje rijeke Volge. Realistična mogućnost da će ti uspjesi ponovno dovesti Mongole s željom da suzbiju nastanak velike slavenske države dovodi iste godine do stvaranja neuspješnog saveza s Litvom 1392. godine.

Nakon te prve četiri godine pune uspjeha Vasilije se odlučio smiriti u pripremi svojih novih osvajanja. Kako bi uspio popraviti svoje finansije nužne za nove ratove on odlučuje 1395. godine prestati plaćati danak Zlatnoj Hordi koja se tada nalazi u borbi na život i smrt protiv Timura. Novo ratno razdoblje počinje 1397. godine kada Moskva objavljuje rat Novgorodu. Tokom te i sljedeće godine Vasilije uspijeva osvojiti Bežeckij vrh, Vologdu, Ustjug i Komi. Nakon toga ovaj rat koji će se odužiti sve do 1417. godine prolazi bez daljnjih uspjeha.

## Porazi 
Ta stalna širenja države tokom prvih deset godina su počela privlačiti neugodnu pažnje jačih susjeda. Prvobitni saveznik Litva sada počinje zauzimati neutralni ili čak protivnički stav. Do objave rata i moskovskog poraza dolazi tokom rata 1403.-1404. godine kada Vasilije gubi Smolensk i Vjazmu. Ovaj potez koji je prije bio upozorenje no išta drugo postaje signal da se Moskva trenutačno dalje ne smije širiti. Ako to nije bilo dovoljno 1408. godine se ponovno na sceni pojavljuje Zlatna Horda čija vojska gotovo dolazi do Moskve. U mirovnom sporazumu tada potpisanom veliko kneževstvo Moskve je prisiljeno ponovno plaćati godišnji danak Mongolima, a i sam Vasilije se morao doći pokloniti njihovom kanu 1412. godine.

## Mir i reforme 
Ostatak vladavine ovog kneza prolazi u miru i nastavku državnih reformi koje se događaju tokom cijele njegove vladavine. Posljedica toga postaje značajno uvećavanje velikaških posjeda, ali ujedno i prebacivanje pravosudnih ovlasti plemića na velikog kneza. Tokom ove duge vladavine dolazi do ukidanja titule velikog kneza Vladimira koja je sada praktički stopljena u titulu veliki knez Moskve.

Vasilije I umire u februaru 1425. godine ostavivši sinu znatno uvećanu državu. Njen ugled tada je toliko da se kćer ovoga vladara udaje za bizanskog cara Ivana VIII.

Kategorija:Ruski vladari
Vasilije Kosoj

**Vasilije (III)** (oko 1418. - 1448.) je bio veliki knez Moskve u 1434. - 1435. godine.

## Biografija 
Vasilije je bio sin velikog kneza Juraja koji uspijeva 1433. godine uzurpirati vlast svome nećaku Vasiliju II. Nakon smrti oca u julu 1434. godine on bez obzira na svoju mladenačku dob dobija dužnost da nastavi građanski rat protiv oborenog rođaka. Praktički odmah u trenutku krunidbe njegovog brata Dimitrije Šemjaka nezadovoljan takvim razvojem događaja sklapa vojni savez s  Vasilijem II čime je osudio svoga brata na propast. Vojne snage ovoga saveza ubrzo potom osvajaju Moskvu gdje im jedini problem predstavlja utvrđeni Kremlj koji će izdržati sve do 1435. godine.
mini
Po naređenju Vasilija II Vasilije (III) je oslijepljen i pušten na slobodu pošto slijepac po tadašnjem zakonu ne može biti veliki knez. Život ovoga velikog kneza ipak završava nasilno nakon obaranja Dimitrije Šemjake 1448. godine. Još uvijek nesiguran u svoj položaj Vasilije II slijepi naređuje pogubljenje svojih političkih protivnika. Posljedica toga naređenja postaje smrt Vasilija (III). 
## Reference 
## Vanjski linkovi 
Kategorija:Ruski vladari
Dimitrije Šemjaka

**Dimitrije (II) Šemjaka** (1420. - 1453.) je bio veliki knez Moskve 1446.-1448. godine.

## Izdajnik 
Dimitrije je bio sin velikog kneza Juraja koji 1433. godine uzurpira vlast svoga nećaka Vasilija II. Po očevoj smrti 1434. godine Dimitrije odbija priznati vlast svoga brata Vasilija (III) nego sklapa savez s oborenim velikim knezom. Njih dvoje ubrzo pobjeđuju  Vasilija (III) zbog čega će ovaj izdajnički nastrojen brat dobiti u posjed vlastiti grad.

Nedugo potom Vasilije II uvjeren u lojalnost ovoga rođaka dodjeljuje mu vojsku 1439. godine da porazi pljačkašku hordu Tatara koja ulazi na teritorij Moskve. U bitki se Dimitrije nije proslavio pošto biva poražen od brojčano slabije vojske. Taj događaj mu donosi sramotu, ali i neočekivanu priliku kada sam veliki knez 1445. godine ide s novom vojskom na osvetnički pohod protiv Tatara. Ta vojna katastrofa otežana samim zarobljavanjem Vasilija II rezultira preuzimanjem vlasti od strane Dimitrija 1446. godine kada on hvata svoga prethodnika i osljepljuje ga. Nakon osljepljivanja koje bi po tadašnjem zakonu trebalo spriječiti Vasilija II da se ponovno popne na vlast on biva pušten na slobodu.

## Ostavština 
Nepopularna vlast koju Dimitrije tada uspostavlja rezultira općom mržnjom stanovništva koje se 1448. godine buni i protjeruje ovoga uzurpatora. Poslije povratka Vasilija II na vlast između ova dva kneza počinje igra zavjera u kojoj uspješnij na kraju pobjeđuje.

Dimitrije Šemjaka umire 1453. godine otrovan od vlastitog kuhara koji je bio agent Vasilija II. Na vijest o njegovoj smrti pobjednik ove borbe se nije mogao suzdržati od slavlja.

Razlog za neuspjeh Dimitrije Šemjaka nije bio njegov protivnik nego on sam. Najveći neprijatelj Dimitrija je bio Dimitrije koji nikad nije uspijevao kontrolirati svoj nezgodni karakter. Način njegovog postupanja je ušao u rusku historiju pod imenom šemjanski sud. Ta narodna uzrečica se danas koristi kada bi želi naglasiti da je neka presuda istovremeno brza i nepoštena.

Kategorija:Ruski vladari
Vasilije III, veliki knez Moskve

**Vasilije III** (ruski: Василий III Иванович; 25. mart 1479. - 3. decembar 1533.) je bio veliki knez Moskve od 1505. do 1533. godine. Bio je sin Ivana III i Sofije Paleolog i kršten je imenom Gavril. Imao je tri brata i pet sestara.

## Mladost 
Vasilije III je bio mlađi sin Ivana III Velikog i Sofije Paleolog. Tokom svoja prva dva desetljeća života on se nalazi u središtu dvorskih spletki za vlast koje ga nastoje postaviti za budućeg velikog kneza namjesto Ivanovog unuka Dimitrija. Te spletke na prijelazu u novi vijek ostvaruju uspjeh tako da Vasilije biva proglašen prijestolonasljednikom. S tako sređenim nasljeđivanjem  Ivana III je još samo htio da doživi rođenje Vasilijevog sina zbog čega 1502 godine organizira njegovo vjenčanje. U izboru između 1500 ponuđenih djevica prestolonasljednik pravi za dinastiju gotovo katastrofalnu grešku ženeći onu koja mu ne može dati djece.

## Veliki knez 
Smrću oca 27. oktobra 1505. godine Vasilije III postaje djelomično osporeni veliki knez Moskve. Tek smrću svoga nećaka Dimitrija 1509. njegova je vlast osigurana. Bez obzira na te prvobitne probleme odmah po preuzimanju vlasti Vasilije III nastavlja politiku oca koja se sastojala od rata protiv Litve i aneksije nezavisnih ruskih državica. Prva njegove žrtva nakon sređivanja stanja u državi 1510. godine postaje republika Pskov., čiji istoimeni glavni grad nakon aneksije je drugi po veličini grad velike kneževine. Rat koji se potom nastavlja protiv Litve započinje velikom pobjedom kada snage Vasilija III osvajaju Smolensk 1514. godine, nakon čega napokon prestaju promjene vlasnika ovoga grada. Odgovor na tu pobjedu postaje mobilizacija Poljsko-Litvanskih snaga koje 8. septembra 1514. uništavanju Moskovsku vojsku od 40 hiljada vojnika u bitki kod Orše. Efekt toga poraza postaju zaustavljanje daljnjeg širenja države Vasilija III koji će ubrzo potpisati mir s opasnim protivnikom. Tadašnju vojnu slabost države iskorištava Krimski kanat čija vojska dolazi 1519. godine sve do Moskve gdje joj je veliki knez bio prisiljen platiti otkupninu da se vrati kući. Potreba vraćanja barem slike negdašnjeg sjaja rezultira aneksijom Rjazanja 1521. godina, kao i Novgoroda-Severnoga godinu dana poslije. Do kraja njegove vladavine desetak godina mira pomaže državnom oporavku tako da je ona u mogućnosti 1531. godine nametnuti Tatarskom kanatu svoga čovjeka na vlast.

## Obitelj 
Uništenje vojske u ratu s Litvom nije uspio niti spasiti potom sklopljeni pobjednički mir. Još kada je vojska Krimskog kanata došla do Moskve počele su ponovno spletke za mogućnost obaranja velikog kneza bez djece u korist njegovih rođaka. Odgovor Vasilija je bilo njihovo protjerivanje, kao i protjerivanje mitropolita koji ih je podržavao. Svjestan nužnosti dobijanja nasljednika Vasilije III se rastavlja 1525. godine, a nedugo zatim ponovno ženi. U tom drugom braku mu se napokon 1530. godine rađa duboko priželjkivani sin  Ivan IV Grozni. U godini njegove smrti rađa mu se još i drugi sin imena Juraj.

Vasilije III umire od otrovanje krvi 3. decembra 1533 . godina određujući prije smrti svoju suprugu Elenu za sinova regenta.

Kategorija:Ruski vladari
Kategorija:Rurikovci
Big Brother (franšiza)

mini|Zemlje koje imaju svoju verziju Big Brother-a
**Big Brother** (bos. *Veliki Brat*) je popularni televizijski reality show. Emitiran je u 30 zemalja širom svijeta, a prvo izdanje ove emisije prikazano je u Velikoj Britaniji na Kanalu 4. Naziv programa potječe od imena diktatora iz romana "1984." Georga Orwella, koji je sveprisutan i ima potpunu kontrolu nad svojim podanicima. Program prati grupu ljudi, koja živi u kući izolovanojoj od vanjskog svijeta (osim ako gdje Big Brother to dozvoli) pod budnim okom televizijskih kamera, mikrofona i milijunskog gledališta 100 dana. Kamere su uključene 24 sata, 7 dana u sedmici, a gledaoci imaju priliku pratiti živote ukućana. Jednom sedmično ukućani predlažu dva kandidata za izbacivanje iz kuće, a publika glasanjem odlučuje koga od njih treba eliminirati iz programa. Na taj način publika je Big Brother. Pobjednik je onaj ko poslije 100 dana preživi sva glasanja i ostane posljednji u kući.

Big Brother je stekao veliku popularnost u zemljama u kojima se prikazivao. Pobjednika nagrađuju velikom svotom novca, u Hrvatskoj s milion kuna.

## Verzije 
* Afrika
* Argentina
* Australija
* Belgija
* Brazil
* Bugarska
* Kanada
* Kolumbija
* Hrvatska
* Češka
* Danska
* Ekvador
* Finska
* Francuska
* Njemačka
* Grčka
* Mađarska
* Italija
* Meksiko
* Bliski istok
* Holandija
* Nigerija
* Pacifik
* Filipini
* Poljska
* Portugal
* Rumunija
* Rusija
* Skandinavija
* Srbija, Crna Gora, Bosna i Hercegovina
* Slovačka
* Slovenija
* Južna Afrika
* Španija
* Švedska
* Švicarska
* Tajland
* Velika Britanija
* Sjedinjene Američke Države

Ukupno : 39

Kategorija:Nizozemske TV-serije sa početkom prikazivanja 1999.
Kategorija:Nizozemske TV-serije iz 1990-ih
Mike Miller (košarkaš)

**Michael "Mike" Lloyd Miller** nekadašnji je američki košarkaš koji je karijeru završio u dresu Denver Nuggetsa. Visok je 203&nbsp;cm i igrao je na pozicijama krilnog beka i beka šutera, a specijalnost su mu bile trice. Trenutno je pomoćni trener Memphis Grizzliesa.

## NBA karijera 
Na NBA draftu 2000. izabrao ga je Orlando Magic kao peti pik. U prvoj sezoni bio je jedini novajlija koji je odigrao sve 82 utakmice i dobio je nagradu za novajliju godine. U sezoni 2005/06. dobio je nagradu za najboljeg šestog igrača lige.

## Reference 
## Vanjski linkovi 
* Statistike karijere Mike Millera na NBA.com

Kategorija:Američki košarkaši
Kategorija:Košarkaši Orlando Magica
Kategorija:Košarkaši Memphis Grizzliesa
Kategorija:Košarkaši Minnesota Timberwolvesa
Kategorija:Košarkaši Washington Wizardsa
Kategorija:Košarkaši Miami Heata
Kategorija:Košarkaši Cleveland Cavaliersa
Kategorija:Košarkaši Denver Nuggetsa
Kategorija:Biografije, Mitchell (Južna Dakota)
Hiponim

**Hiponim** (grč. υπονύμιον = nekoliko imena; *hypo* = malo, nekoliko; *onoma* = ime) riječ je ili fraza čiji je sadržaj uključen u sadržaj nekog drugog pojma. Ovaj se odnos u logici predstavlja odnosom višeg i nižeg pojma, odnosno **superordiniranog** i **subordiniranog** pojma. Hiponim je podređen hiperonimu koji je njemu nadređen.

Dva hiponima istog hiperonima nazivaju se **kohiponimi**.

## Primjeri hiponimije 
* *Kvadrat* je hiponim od hiperonima *pravokutnik*
* *Jabuka* je hiponim od hiperonima *voće*
* *Plava* je hiponim od hiperonima *boja*
* *Trigonometrija* je hiponim od hiperonima *matematika*
* *Wikizvor* je hiponim od hiperonima *Wikimedija*

* *Jednakostraničan trokut*, *raznostraničan trokut* i *jednakokračan trokut* **kohiponimi** su hiperonima *trokut*

## Također pogledajte 
* Meronim
* Taksonomija

## Reference 
## Vanjski linkovi 
Kategorija:Leksikologija
Kategorija:Semantika
Hiperonim

**Hiponim** (grč. υπερνύμιον = dodatno ime; *hyper* = iznad, dodatan; *onoma* = ime) riječ je ili fraza u čiji sadržaj ulaze drugi pojmovi i njihovi sadržaji. Ovaj se odnos u logici predstavlja odnosom višeg i nižeg pojma, odnosno **superordiniranog** i **subordiniranog** pojma. Hiperonim je nadređen hiponimu koji je njemu podređen.

## Primjeri hiperonimije 
* *Pravokutnik* je hiperonim od hiponima *kvadrat*
* *Voće* je hiperonim od hiponima *jabuka*
* *Boja* je hiperonim od hiponima *plava*
* *Matematika* je hiperonim od hiponima *trigonometrija*
* *Wikimedija* je hiperonim od hiponima *Wikizvor*

Kategorija: Leksikologija
Kategorija: Semantika
Holonim

**Holonimi** (grč. *holon* = cijelo, *onoma* = ime) leksemi su u semantičkom, odnosno značenjskom odnosu. Holonimija predstavlja odnos dvije riječi od kojih je prva cjelina, a druga dio te cjeline.

## Primjeri holonimije 
* *Stablo* je holonim od meronima *kora, grana, list*...
* *Lice* je holonim od meronima *oči, usta, nos, uši, kosa*...
* *Računar* je holonim od meronima *monitor, tastatura, tvrdi disk, matična ploča*...
* *Tijelo* je holonim od meronima *glava, ruke, noge*...
* *Wikimedia* je holonim od *Wikipedia, Wikicitat, Wikizvor, Wikirječnik*...

Holonimiji je suprotna meronimija koja označava odnos dijela prema cjelini, a ne cjeline prema dijelu.

Kategorija:Leksikologija
Kategorija:Semantika
Meronim

**Meronimi** (grč. *meros* = dio, *onoma* = ime) leksemi su u semantičkom, odnosno značenjskom odnosu. Meronimija predstavlja odnos dvije riječi od kojih je prva dio neke cjeline, a druga ta cjelina.

## Primjeri meronimije 
* *Kora, grana i list* meronimi su holonima *stablo*
* *Oči, usta, nos, uši, kosa* meronimi su holonima *lice*
* *Monitor, tastatura, matična ploča* meronimi su holonima *računalo*
* *Glava, ruke, noge* meronimi su holonima *tijelo*
* *Wikipedia, Wikicitat, Wikizvor, Wikirječnik* meronimi su holonima *Wikimedia*

Meronimiji je suprotna holonimija koja označava odnos cjeline prema dijelu, a ne dijela prema cjelini.

Kategorija:Leksikologija
Palantiri

**Palantiri** su imaginarne magijske sprave iz trilogije Gospodar prstenova. Palantiri su u stvari bili kugle, stvorene od nekog providnog materijala. Bilo ih je sedam. Omogućavali su da  njihovi vlasnici vide dijelove prošlosti, sadašnjosti i budućnosi Srednje Zemlje, kao i da se vlasnici sporazumijevaju mislima. Vjeruje se da je Palantire izradio Feanor, gospodar Noldorskih Vilenjaka. Bio je jako ponosan na njih i ponio ih je u Srednju zemlju kada je gonio Melkora zbog krađe Silamrila. Nakon Rata Bijesnih, raspada Belerijanda i Melkorovog kraja, Vilenjaci su ponijeli Palantire u Tol Eseju, Ostrvo u Neumirućim Zemljama. Kasnije su ih poklonili Dunedainima Numenora. Palantire su nakon potonuća Numenora, spasli i odnijeli u Srednju Zemlju, Elendil, Izildur i Anarion. Palantire su podijelili među sobom Elendilova kraljevstva Arnor i Gondor. Palantiri Arnora bili su smješteni u Amon Sulu i par drugih mjesta, dok su Palantiri Gondora bili u Minas Tiritu, Ozgilijatu, Minas Itilu i Izengardu. Do Trećeg Doba Sunca većina Palantira je nestala: vrhovni Plalantir Ozgilijata je izgubljen u građanskom ratu, Palantiri Arnora su potonuli sa njegovim posljednjim kraljem, Palantir Minas Tirita pripadao je Lordu Denetoru, Palantira Minas Itila dočepao se Sauron, a Palantir Izengarda je koristio izdajnik Saruman. Palantiri su bili opasni. Sauron je od Sarumana napravio svog slugu, zarobivši mu  volju Palantirom Minas Itila, a Lordu Denotoru je pomračio um i i Lord Denetor se za vrijeme Rata za prsten spalio. Otada, ko god bi pogledao u Palantir Minas Tirita, vidio bi Lorda Denetora kako vrišti u plamenovima. Nakon pada Saurona i Sarumana, novi kralj Gondora, Aragorn, koristio je Plantir Izengarda da gleda prijatelje u dalekim zemljama.

Kategorija:Srednja zemlja
Amon Sul

**Amon Sul** je imaginarna lokacija iz trilogije Gopodar prstenova. Amon Sul je bio kula i tvrđava kraljevstva Arnor. Amon Sul su izgradili Dunedaini u Drugom Dobu Sunca. U Amon Sulu je bio smješten jedan od Palantira. Pripovjeda se da je Elendil, kralj Dunedaina, sjedio na vrhu Amon Sula, i čekao Gil-galada, kralja Vilenjaka, kada su kretali protiv Saurona. Međutim, kulu Amon Sula je uništilo zlo kraljevstvo Angmar. Arveduj, zadnji kralj Arnora, je odnio Palantir te kule, ali je Palantir potonuo u more kada se Arveduj udavio. Za vrijeme Rata za prsten, Frodo je logorovao u tim ruinama, ali su ga stigli Nazguli i ranili, ali se Frodo spasao.

## Reference 
## Vanjski linkovi 
Kategorija:Lokacije Srednje zemlje
Vesna Vulović

**Vesna Vulović** bila je stjuardesa koja je ušla u Guinnessovua knjigu rekorda nakon što je preživjela pad sa visine 10.160 metara bez padobrana.

Pad se desio 26. januara 1972. iznad sela Srbská Kamenice u Čehoslovačkoj (današnja Češka). Emigrantski ustaški terorista je postavio bombu u avion JATa na letu 367, koja je raznijela DC-9-30. Vesna Vulović je preživjela pošto je bila vezana za svoje sjedište u srednjem dijelu aviona koji je, poslije eksplozije, ostao spojen za toalete i pao na snijegom pokrivenu planinu.

Ono što je interesantno je da 22-godišnja stjuardesa nije čak ni bila predviđena za taj let, bila je zamjenjena sa drugom stjuardesom koja se također zvala Vesna.

Vesna Vulović je jedina preživjela. Nastavila je da radi za JAT, ali ne kao stjuadresa, već za šalterom nakon potpunog oporavka od povreda među kojima su bile fraktura lobanje, obje slomljene noge i tri slomljena pršljena, od kojih je jedan bio zgnječen zbog čega je ostala privremeno paralizovana od pojasa nadolje. Prohodala je nakon nekoliko mjeseci, poslije više uzastopnih operacija.

Vesna Vulović je primila titulu za Ginisov rekord od Pola Mekartnija. Kasnije je postala nacionalni heroj u Jugoslaviji.

## Također pogledajte 
* Slobodni pad

## Reference 
Kategorija:Rođeni 1950.
Kategorija:Umrli 2016.
Kategorija:Srbi
Kategorija:Biografije, Beograd
Anja Pärson

**Anja Sofia Tess Pärson** bivša je švedska alpska skijašica. Ima sedam zlatnih medalja sa svjetskih prvenstava, a osvojila je i dva Svjetska kupa. Ona je i olimpijska prvakinja u slalomu iz Torina 2006.

Pärson u profesionalno skijanje uveo njen otac Anders. Osvojila je bronzanu medalju u ženskom slalomu i srebrenu medalju u veleslalomu na Zimskoj Olimpijadi 2002. Pärsonov matični klub je Fjällvinden u Tärnabyju, isti onaj u kome su bili Ingemar Stenmark i Stig Strand.

Pärson je osvojio Svjetski kup u alpskom skijanju godine 2004. i 2005. Posljednja pobjeda je bila obilježena rekordno malenom razlikom od samo 3 boda ispred njene poznate suparnice Janice Kostelić. Njen prvi rezultat na podiju je bio na utrci za veleslaom u Crans-Montani (15. marta 1998.). U decembru iste godine ostvarila je prvu pobjedu u slalomu na Mammoth Mountainu: nakon toga je slijedilo ukupno još 17 pobjeda u svjetskom kupu. Ispočetka je bila specijalist samo za tehničke discipline, ali je osvojila svoj prvi superveleslalom u martu 2005. i prvi spust u januaru 2006. Pärson je pobijedila u 34 utrke u Svjetskom kupu u alpskom skijanju.

Pärson je dosada osvojila sedam medalja na svjetskim prvenstvima u alpskom skijanju: godine 2001. (slalom), 2003. (veleslaom), 2005. (veleslalom, superveleslalom) i 2007. (superveleslalom, komninacija, spust). Uz to ima i srebrne i brončane medalje iz 2005. i 2001. godjne. Pobjedom u spustu 2007. postala je prva skijašica u historiji koja je osvojila zlato u svim disciplinama na Svjetskim prvenstvima.

Nakon što je osvojila bronzu u kombinaciji na Zimskoj Olimpijadi 2006, Pärson nije krila razočarenje. Glavna suparnica Janica Kostelić, komentirajući Pärsonino ponašanje, rekla je: "Sa ovakvim stavom je trebala biti sretna što ima broncu."

Godine 2006. osvojila je Zlatnu medalju Svenska Dagbladeta.

## Vanjski linkovi 
* Službeni sajt
* Profil na FIS-u

Kategorija:Rođeni 1981.
Kategorija:Živi ljudi
Kategorija:Biografije, Umeå
Kategorija:Švedski alpski skijaši
Kategorija:Švedski olimpijci u alpskom skijanju
Kategorija:Alpski skijaši na Zimskim olimpijskim igrama 2002.
Kategorija:Alpski skijaši na Zimskim olimpijskim igrama 2006.
Kategorija:Alpski skijaši na Zimskim olimpijskim igrama 2010.
Kategorija:Osvajači zlatne medalje na Olimpijskim igrama (Švedska)
Kategorija:Osvajači srebrne medalje na Olimpijskim igrama (Švedska)
Kategorija:Osvajači bronzane medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 2002.
Kategorija:Osvajači medalja na Zimskim olimpijskim igrama 2006.
Kategorija:Osvajači medalja na Zimskim olimpijskim igrama 2010.
Teba (Grčka)

mini|desno|300px|Karta Grčke sa Tebom na vrhuncu moći (362. p. n. e.)
**Teba** (Demotski grčki: Θήβα — *Thíva*; Katharevousa:  — *Thêbai* ili *Thívai*) je grad u Grčkoj, smješten sjeverno od Kiteronskih planina, koje dijele Beociju od Atike, te na južnom rubu Beocijske ravnice.  Teba je igrala važnu ulogu u grčkoj mitologiji, s obzirom na to da se u njoj odvijaju priče o Kadmu, Edipu, Dioniziju i ostalima.  Arheološki dokazi u i oko Tebe su otkrili mikensko naselje i glinene pločice s natpisima na linearnom B pismu, što ukazuje na važnost nalazišta u bronzanom dobu.  U antičko doba, Teba je bila najveći grad Beocije i vođa Beotske konfederacije.  Teba je bila važan suparnik antičke Atene, te se 480. p. n. e. svrstala na stranu Perzijanaca prilikom Kserksovog pohoda. Tebanske snage su okončale dominaciju Sparte u bitki kod Leuktre godine 371. p. n. e. pod komandom Epaminodne.  Tebansko sveto bratstvo (elitna vojna jedinica) je stekla slavu izginuvši kod Heroneje 338. p. n. e. u bitki protiv Filipa II i Aleksandra Velikog. Prije nego što ju je Aleksandar 335. p. n. e. uništio u znak odmazde zbog pobune, Teba je imala veliku važnost u grčkoj historiji, odnosno bila najdominatniji grad-država u doba makedonskog osvajanja Grčke. Za vrijeme bizantskog perioda, grad je bio poznat po svili.

Moderni grad sadrži Arheološki muzej, ostatke Cadmee (citadele iz bronzanog doba), i razbacane drevne ostatke.  Savremeni grad je najveći u prefekturi Beotija. Nalazi se na E962, oko 4&nbsp;km južno od E75.

## Vanjski linkovi
*Timeless Myths - House of Thebes 

Kategorija:Grčka
Kategorija:Drevni gradovi
Kategorija:Antička Grčka
Porodično pravo

**Porodično pravo** je grana prava koja se bavi uređenjem porodičnih odnosa koji nastaju između bračnih i vanbračnih drugova, između roditelja i djece i drugih srodnika po krvi i usvojenju, te odnosa starateljstva. U tom smislu se porodično pravo može odrediti kao skup pravnih normi koje regulišu porodične odnose i porodicu kao cjelinu.

Nauka porodičnog prava svom predmetu izučavanja može prići sa aspekta pozitivnog prava (izučavanje važećeg prava), komparativnog prava (proučavanje pravnih sistema drugih zemalja) ili sa pozicija historije porodičnog prava.

Predmet porodičnog prava su odnosi regulisani i zaštićeni porodičnim pravom. Prvenstveno su to porodičnopravni odnosi i porodica kao cjelina. Porodica kao cjelina nema pravni subjektivitet, već su subjekti prava samo njeni članovi.

Međutim, uprkos tome u okviru porodičnog prava postoje norme koje se odnose i na porodicu kao cjelinu. Određeni porodični odnosi su zaštićeni i u okviru normi krivičnog, radnog, socijalnog, građanskog i još nekih prava. Naprimjer kršenje porodičnih odnosa, bigamija, zaključenje braka između bliskih srodnika predstavljaju krivična djela.

## Reference 
Kategorija:Pravo
Krivično pravo

**Krivično pravo** je sistem zakonskih pravnih propisa kojima se utvrđuju uslovi za primjenu kazni i drugih krivičnih sankcija prema učiniocima krivičnih djela, a u cilju zaštite društvenog i ekonomskog uređenja određene države. 

Postoje 3 osnovna elementa za određivanje općeg pojma krivičnog prava:

# Krivično pravo je zakonsko pravo. To znači da se samo zakonom mogu regulisati pitanja krivičnog prava;
# Predmet regulisanja krivičnog prava su 3 osnovna pitanja: krivično djelo, krivična odgovornost i krivična sankcija. To znači utvrđivanje koja se društveno opasna ponašanja čovjeka smatraju krivičnim djelima, koja lica se smatraju krivično odgovornim, te koje se sankcije mogu izreći učiniocima. 
# Zaštitna funkcija krivičnog prava. Krivično pravo štiti društveno-ekonomsko uređenje države i izraz je društvenih odnosa koji postoje u određenoj zemlji. 

Prvi element je formalnog, a preostala dva materijalnog karaktera. Jedinstvo ovih elemenata čini tzv. materijalno-formalni pojam krivičnog prava. 

Krivično pravo je specifično po tome što ono ne reguliše društvene odnose neposredno. Zaštita društvenih odnosa putem krivičnog prava ostvaruje se isključivo propisivanjem krivičnih sankcija prema licima koja ne poštuju određena društvena pravila. 

Sredstva krivičnopravne zaštite su krivične sankcije. To su mjere koje društvo prinudno primjenjuje prema učiniocu krivičnog djela. Najčešće se sastoje u oduzimanju ili ograničavanju prava priznatih na osnovu opštih ustavnih i drugih pravnih normi. Osnovna krivična sankcija je kazna, a ostale sankcije su mjere upozorenja (uslovna osuda i sudska opomena), mjere bezbjednosti i vaspitne mjere. Krivične sankcije propisuju se samo zakonom, a izriče ih samo sud u društvenom interesu.

## Također pogledajte 
* Građansko pravo
* Međunarodno pravo

Kategorija:Pravo